03/vol. 61 Jurnalul Oficial al Uniunii Europene 27 32004D0839 L 361/40 JURNALUL OFICIAL AL UNIUNII EUROPENE 8.12.2004 DECIZIA COMISIEI din 3 decembrie 2004 de definire a condițiilor aplicabile circulației necomerciale, având ca destinație Comunitatea, a câinilor și pisicilor tinere provenind din ţări terțe [notificată cu numărul C(2004) 4546] (Text cu relevanță pentru SEE) (2004/839/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 998/2003 al Parlamentului European și al Consiliului din 26 mai 2003 privind condițiile de sănătate animală aplicabile circulației necomerciale a animalelor de companie şi de modificare a Directivei 92/65/CEE a Consiliului (!), în special articolul 8 alineatul (3) litera (c), întrucât: (1) Regulamentul (CE) nr. 998/2003 definește condițiile apli- cabile circulației necomerciale a câinilor și pisicilor prove- nind din țări terțe, având ca destinație Comunitatea. Aceste condiții variază în funcţie de statutul țării terțe de origine și de cel al statului membru de destinație. (2) Articolul 8 alineatul (3) litera (c) din Regulamentul (CE) nr. 998/2003 prevede că este oportun să se definească condițiile privind întrarea câinilor și pisicilor în vârstă de mai puțin de trei luni, nevaccinați, provenind din țările terțe prevăzute la anexa II părțile B și C la regulamentul menționat anterior. (3) Aceste condiții trebuie să fie echivalente condițiilor aplica- bile circulației între statele membre a câinilor și pisicilor tinere nevaccinate. (4) Având în vedere faptul că Regulamentul (CE) nr. 998/2003 este deja aplicabil și în interesul proprietarilor europeni de animale de companie, prezenta decizie trebuie să se aplice de îndată. (5) Măsurile prevăzute de prezenta decizie sunt conforme cu avizul Comitetului permanent pentru lanţul alimentar și sănătatea animală, (!) JOL146, 13.6.2003, p. 1. Regulament, astfel cum a fost modificat ultima dată prin Regulamentul (CE) nr. 1994/2004 al Comisiei (JOL 344, 20.11.2004, p. 17). ADOPTĂ PREZENTA DECIZIE: Articolul 1 (1) Statele membre pot să autorizeze introducerea pe teritoriul lor a câinilor și pisicilor în vârstă de mai puțin de trei luni, nevaccinaţi contra rabiei, provenind din țările terţe prevăzute la anexa II părțile B și C la Regulamentul (CE) nr. 998/2003, în condiții cel puţin echivalente celor definite la articolul 5 alinea- tul (2) din regulamentul menționat anterior. (2) Orice circulație ulterioară către un alt stat membru a anima- lelor introduse în conformitate cu alineatul (1) se interzice, cu excepția cazului în care deplasarea animalului se face în conformitate cu condițiile definite la articolul 5 alineatul (1) din Regulamentul (CE) nr. 998/2003 către un stat membru, altul decât cele prevăzute la anexa II partea A la regulamentul menționat anterior. Orice circulație ulterioară către un alt stat membru prevăzut la anexa II partea A la regulamentul menționat anterior a unui ani- mal introdus în conformitate cu alineatul (1) se realizează în conformitate cu condițiile definite la articolul 6 alineatul (1) din Regulamentul (CE) nr. 998/2003, de îndată ce animalul în cauză a împlinit trei luni. Articolul 2 Prezenta decizie se aplică de la 11 decembrie 2004. Articolul 3 Prezenta decizie se adresează statelor membre. Adoptată la Bruxelles, 3 decembrie 2004. Pentru Comisie Markos KYPRIANOU Membru al Comisiei